cyanic-selkie/wikianc huggingface dataset:
Paralimpiese Somerspele 2020
Sporte
Tydens die Paralimpiese Somerspele 2020 was daar in nuwe Paralimpiese sportsoorte soos pluimbal en taekwondo meegeding, terwyl seilvaart en 7-per-kant sokker nie meer op die Paralimpiese program was nie.
22 Paralimpiese sporte is tydens die Spele beoefen. Tydens die Spele is 539 medaljes oorhandig.
• 4
Stadions
Die plekke soos volgens die amptelike webwerf van die Paralimpiese Spele 2020.
Kalender
Die oorspronklike kalender vir die Paralimpiese Somerspele 2020 is met 364 dae uitgestel om te verseker dat al die items op die oorspronklik beplande dag van die week plaasvind, waarvolgens die nuwe kalender van 24 Augustus tot 5 September geloop het.
Die volgende tabel dui die Spele se daaglikse program aan. 'n Blou blokkie beteken dat wedstryde plaasgevind het, maar dat geen medaljes op die spel was nie. 'n Geel blokkie dui aan dat medaljes toegeken is, die getal dui op die aantal medaljeparades wat die dag gehou is.
Deelnemende nasies
Hier volg 'n alfabetiese lys van al die Nasionale Paralimpiese Komitees wat deelneem. Waar beskikbaar word die aantal atlete per land in hakies aangedui: • 4
Suid-Afrikaanse deelname
Tydens die vorige Paralimpiese Spele het Suid-Afrika 17 medaljes (7 goud, 6 silwer en 4 brons) ingepalm en in die 22ste plek geëindig.
Suid-Afrika het 34 atlete na die Spele gestuur. Hulle eindig in die algehele 34ste plek met 7 medaljes. Hiervan is 4 goud-, 1 silwer en 2 bronsmedaljes.
Aantal medaljes
Hier is die top tien lande wat medaljes tydens die Spele verower het.
Len Anthony
Len Anthony is een van Derick Jacobs se vele skuilname.
Derick Jacobs (*31 Desember 1944, Upington -) is ’n Afrikaanse skrywer wat onder sy eie naam, en verskeie skuilname ontspanningslektuur skryf. Jacobs se skuilname (behalwe Len Anthony) sluit in: Stefan Radlof, Rena de Kock, Henriette Fouché, Susan Maree.
Biografie
Derick Jacobs is op 31 Desember 1944 op Upington gebore. Hy word groot op Windhoek in die ou Suidwes-Afrika (vandag Namibië).
Na skool werk hy in die mediabedryf, ondermeer as nuuskrywer by die Suid-Afrikaanse Uitsaaikorporasie (SAUK).
Hy is getroud met die skrywer Christene-Ray Knox wat self boeke en verskeie kortverhale en vervolgverhale vir tydskrifte geskryf het.
Rudy Giuliani
Rudolph William Louis (Rudy) Giuliani (New York Stad) (28 Mei 1944) is 'n Amerikaanse politikus van die Republikeinse Party.
Giuliani, 'n prokureur van beroep, het van 1970 tot 1977 as 'n amptenaar in die Suidelike distrikshof in New York en die departement van justisie gewerk. Van 1977 tot 1981 werk hy as prokureur en aanklaer by die Patterson Belknap Webb & Tyler prokureursfirma. Van 1981 tot 1983 werk hy as 'n senior amptenaar by die Ministerie van Justisie. Van 1983 tot 1989 dien hy as distriksprokureur vir die Suidelike distrik New York.
Giuliani was van 1994 tot 2002 die burgemeester van New York. Hy maak 'n diep indruk oor sy vasberade optrede tydens en na die terreuraanvalle op 11 September 2001. Hy het die werk van die munisipale dienste persoonlik gekoördineer en die herstelwerk gelei.
Vroeë loopbaan
In November 1986 het hy as die openbare aanklaer lede van die Nasionale Raad van Mafia skuldig bevind ná 'n lang verhoor (25 Februarie tot 19 November). Die leiers van die families Colombo, Genovese, Luchese en Bananno is tot 40 tot 100 jaar gevangenisstraf gevonnis.
Time tydskrif kies hom in 2001 as Persoon van die Jaar en hy ontvang 'n hoë Britse toekenning. Na sy burgemeesterskap het hy in 2002 'n veiligheidskonsultasie met die naam Giuliani Partners LLC gestig, wat hy in die lente van 2008 verkoop het as gevolg van sy kandidatuur as president.
Presidentsverkiesing 2008
Ter voorbereiding op sy kandidatuur vir die 2008-presidentsverkiesing, het hy 'n verkennende komitee namens die Republikeinse Party in November 2006 gestig. Op 5 Februarie 2007 het hy hom as presidentskandidaat geregistreer. Hy was aanvanklik een van die meer belowende kandidate vir die Republikeine volgens die openbare mening. Hy het doelbewus op die agtergrond gebly om sy energie en geld in Florida en verskeie state wat op Super Tuesday aan die beurt sou kom, te spandeer. Sy veldtogstrategie het egter nie die gewenste uitwerking gehad nie, aangesien Giuliani ook in die derde plek in Florida gekom het, ver agter John McCain en Mitt Romney. Op 30 Januarie 2008 het Giuliani besluit om nie vir die presidentskap mee te ding nie en om die kandidatuur van McCain te ondersteun.
Sedert die presidentsverkiesing in 2008 werk Giuliani saam met sy prokureursfirma Bracewell & Giuliani en die konsultantfirma Giuliani Partners.
Trump-regering
Op 19 April 2018 het president Trump aangekondig dat Giuliani deel van sy regspan sal wees. Giuliani het byna onmiddellik opspraak verwek deur te beweer in 'n onderhoud met Fox News dat Trump sy vorige prokureur, Michael Cohen, die VS$130 000 terugbetaal het vir die geld wat hy oorgedra het aan die pornografie-aktrise Stormy Daniels. Dit het die vorige uitlatings van Trump en die Withuis weerspreek.
Na byna twee maande blyk dit dat die rol van Giuliani, die prokureur en voormalige bestuurder is om hoofsaaklik soveel publisiteit en verwarring moontlik te saai. Hy het byvoorbeeld op 'n nuuskonferensie op 7 Mei in Israel oor die kwessie rakende die pornografie-aktrise Stormy Daniels, gesê dat sy "weens haar beroep waarin sy haar liggaam verkoop, wettiglik gesien ongeloofwaardig is. "Sy is 'n swendelaar!"
In Junie 2018 het Giuliani gesê dat 'n sittende president nie aangekla kan word nie, "ek weet nie hoe hy aangekla sal kan word terwyl hy in die amp is nie." "[…] As hy [President Trump] [destydse FBI-direkteur] James Comey geskiet het, sou hy die volgende dag genomineer gewees het vir afsetting. Doen dit en julle kan met hom doen wat julle wil.” Giuliani het ook gesê dat president Trump nie voor die spesiale aanklaer Robert Mueller moet getuig nie, want “...ons geheue bly verander”.
Begin Julie het Giuliani beweer dat Trump voorheen Comey versoek het om die (destydse) nasionale veiligheidsadviseur Michael Flynn te ontsien. 'n Maand later het Giuliani ontken dat hy gesê het: "Wat ek gesê het, is wat Comey sê Trump gesê het." Aan die einde van Julie het Giuliani Trump verdedig deur te verklaar dat 'samespanning' (geheime samewerking) nie 'n misdaad is nie en Trump niks verkeerd gedoen het nie omdat hy self nie in die Demokratiese Nasionale Kommissie (DNC) ingebreek het of "betaal het vir die inbraak in hierdie organisasie nie." Giuliani het later duidelik gemaak dat sy kommentaar 'n uiters beproefde resep vir prokureurs was om die wettigheid van die argumente van die spesiale aanklaer te bevraagteken. Hy het homself ook weerspreek of daar twee vergaderings van Trump-veldtoggenote sou gewees het ter voorbereiding van die vergadering van Donald Trump jr., Jared Kushner, Paul Manafort en ander met 'n Russiese geselskap op 9 Junie 2016 in Trump Tower.
Amphilectus
Amphilectus is 'n genus van sponsdiere uit die klas van die Demospongiae (gewone sponse).
Rudy Giuliani
Trump-regering
Giuliani het ook die voormalige persoonlike prokureur Michael Cohen van Trump verwys as 'n "ongeloofwaardige leuenaar", twee maande nadat hy dieselfde Cohen 'n "eerlike, regverdige prokureur" genoem het. Giuliani het Trump in Augustus verdedig en gesê: "Die president is 'n eerlike man."
Mid-April 2019, nadat die openbare weergawe van die Mueller-verslag vrygestel is, het Giuliani 'n opskudding veroorsaak met die stelling dat dit toegelaat sou word dat 'n kandidaat-president steun van 'n vyandige buitelandse agentskap aanvaar. Giuliani het volhard hierop tydens vrae hieroor van die CNN-verslaggewer Jake Tapper, wat hy slegs aangevul het met die enigmatiese nuanse dat dit afhang van wie die aanbod kom.
Nicolaas Havenga
Jeugjare
Nicolaas Havenga stam uit 'n stoere Afrikanerfamilie. Hy was die oudste seun van Christiaan Adriaan en Aletta Gertruida Havenga (gebore Engelbrecht), kry sy skoolopleiding op Koffiefontein en aan Grey-kollege in Bloemfontein. Met die uitbreek van die Anglo-Boereoorlog gaan hy op 17-jarige ouderdom op kommando en neem deel aan die vroeë veldslae by Belmont, Graspan, Modderrivier en Magersfontein. Nadat hy privaat sekretaris van genl. J.B.M. Hertzog geword het, bring hy die res van die oorlog saam met hom deur. Hy is die derde keer gewond naby Kafferskop, distrik Lindley, op 8 Maart 1902 en bly in die hospitaal tot die einde van die oorlog. Van hom het Winston Churchill gesê: "Daardie man het meer Britse lood in sy liggaam as enigiemand anders wat ek ken. Hy is deurtrek van Britse koeëls, tog koester hy geen haat jeens ons nie."
President van Botswana
Die President van Botswana (Engels: President of the Republic of Botswana) is volgens die grondwet van Botswana die staatshoof en die regeringshoof van dié land sowel as die bevelvoerder-in-hoof van die gewapende magte.
Die president word vir 'n vyf-jaar termyn verkies wat gelyktydig met die van die Nasionale Vergadering loop. Sedert 1997 is hy is beperk tot 'n ampstermyn van 10 jaar in die kantoor (gelykstaande aan twee volle terme), selfs al is hulle nie opvolgend nie. Kandidate vir die wetgewer verklaar wie hulle ondersteun vir die presidentsamp wanneer hulle hul nominasie-vraestelle herberg. Die kandidaat wat 'n meerderheid ontvang van endossemente van die Nasionale Vergadering se verkose lede is outomaties verkies. Indien geen kandidaat 'n meerderheid van endossemente ontvang nie, besluit die Nasionale Vergadering om die president deur 'n eenvoudige meerderheid te kies, voordat dit die spesiaal verkose lede medekies. Indien geen president verkies word na drie stemme nie, of as die Spreker bepaal dat geen kandidaat genoeg ondersteuning het om verkies te word, is die wetgewing outomaties ontbind. In die praktyk is die president die leier van die meerderheidsparty in die Vergadering.
Nicolaas Havenga
Loopbaan
Ná die oorlog word hy prokureur en vennoot in die firma "Olivier en Havenga". In 1910 word hy lid vir Fauresmith in die Vrystaatse Provinsiale Raad en lid van die uitvoerende komitee. In 1915 stel hy 'n mosie voor vir die erkenning van Afrikaans (tesame met Nederlands) as amptelike taal. Dieselfde jaar word hy verkies as Volksraadslid vir Fauresmith van die Nasionale Party met 'n skrale meerderheid van 72 teen sy teenstander van die Suid-Afrikaanse Party, S.J. van der Merwe. Hy behou die setel in die verkiesing van 1920 vir die N.P. met 'n meerderheid van 808 teen H.F.D. Papenfus van die S.A.P. In 1921 vergroot hy weereens sy meerderheid toe hy met 961 stemme wen teen die S.A.P.-kandidaat, N.F. van der Merwe, sodat hy in 1924 onbestrede verkies word. In 1929 sê N.F. van der Merwe hom weer die stryd aan. Havenga kry 1 692 stemme vergeleke met die S.A.P.-kandidaat se 330. As kandidaat van die N.P.-Koalisie in 1933 word Havenga nog 'n maal onbestrede Volksraad toe gestuur. Hy sluit hom saam met genl. Hertzog by die Verenigde Party aan en verslaan die N.P. se F.W. Beyers in 1938 met 'n meerderheid van 331 stemme, die laaste keer dat hy in Fauresmith gestaan het.
Havenga vergesel Hertzog as 'n lid vir die Oranje-Vrystaat in die Vryheidsdeputasie na die Vredeskonferensie in Parys in 1919.
Minister van finansies
Toe die Pakt-regering van Hertzog en die Arbeiders in 1924 die bewind by die S.A.P. van genl. Jan Smuts oorneem, word Havenga minister van finansies. Hy bly aan in dié amp tot 1939 en weer van 1948 tot 1955. Op 4 September 1939 verslaan die Volksraad met 'n meerderheid van 80 teen 67 genl. Hertzog se mosie om neutraal te bly in die Tweede Wêreldoorlog en so bedank hy en die eerste minister saam met al die ander voormalige Natte uit die kabinet. Hulle sluit hulle by dr. D.F. Malan se Nasionale Party aan, maar bedank in 1940 uit die Volksraad en stig die Afrikanerparty. Havenga, 'n voorstander van gematigde nasionalisme, word leier van die A.P. ná Hertzog se dood in November 1942. In die algemene verkiesing van 1943 kom Havenga slegs derde in die kiesafdeling Frankfort. J.L.B. Döhne van die Herenigde Nasionale Party wen met 3 050 stemme, die Verenigde Party se J.P. de Jager kry 2 017 stemme en Havenga vir die Afrikanerparty 1 487.
Afrikanerparty
Ná die oorlog beywer hy en dr. Malan hulle vir Afrikanereenheid. Die Afrikaner- en Nasionale Party kom ooreen om nie mekaar se kandidate in die 1948-verkiesing teen te staan nie. Havenga wen Ladybrand met 5 096 stemme teen die Verenigde Partykandidaat, J.J. Fourie, se 2 485. Die A.P. verower nege setels en die N.P. 70 vergeleke met die Arbeidersparty se ses en die V.P. se 65 vir 'n skrale N.P.-A.P.-meerderheid van agt. Met die stemme van die drie Naturelleverteenwoorigers bygereken, was die meerderheid in die Volksraad net vyf. In die Senaat was die Nasionale Party 'n tyd lank in die minderheid. Weer word Havenga minister van finansies. Die twee partye smelt in 1951 saam en Havenga word partyleier in Natal. Dit was nadat Malan Havenga oorreed het dat die bruin kiesers op die algemene kieserslys op 'n afsonderlike lys geplaas moes word, want Havenga het die Kleurlinge voorheen beskou as deel van die Afrikaners en wou hulle (net soos Hertzog) nie van die algemene kieserslys verwyder nie. Toe dr. Malan in 1954 bedank as eerste minister en sy aangewese opvolger, Havenga, nie Eerste Minister word nie, maar adv. J.G. Strijdom, bedank hy uit die Volksraad en verlaat die politiek. Hy was die laaste kabinetsminister wat in die Anglo-Boereoorlog geveg het.
Ná die politiek
Hy spits hom hierna toe op die landbou en grondbewaring. Van homself het hy gesê: "Ek is nie maar net 'n liefhebber van die landbou nie. Soos my vader voor my, lê my wortels in die grond." Op sy plaas Allanvale, distrik Memel, wat voorheen aan genl. Christiaan de Wet behoort het, het hy 'n stoet resiesperde en 'n kudde Friesbeeste aangehou. Buiten sy ander bedrywighede was hy ook voorsitter van die direksie van die dagblad Die Vaderland.
Mars-kruisende kleinplaneet
duimnael|250px|Links bo: kleinplaneet se wentelbaan (in rooi) kleiner as dié van Mars (in geel); middel bo: binneskeerder; regs bo: trojaan; links onder: wentelbaan groter as dié van Mars; middel onder: buiteskeerder; regs onder: Mars-kruiser.
Adrienne Pickering
Adrienne Pickering (gebore 22 Februarie 1981) is 'n Australiese aktrise. Sy is bekend vir haar rolle in die rolprente Candy (2006), Shutter (2008), en Knowing (2009), en in die televisiereeks Rake (2010).
Simon Hendrik Frijkenius
Simon Hendrik Frijkenius was 'n kommissaris-generaal van die Verenigde Oos-Indiese Kompanjie (VOC).
Die VOC het hom in 1792 saam met kommissaris-generaal Nederburgh na die Kaap en die Ooste gestuur om streng ondersoek in te stel na die sake van die Kompanjie en al die nodige te doen om die toestand te verbeter. Aan die Kaap het hulle die sluikhandel onderdruk, 'n nuwe belasting ingestel en die Bank van Lening opgerig.
Frijkenius vertrek blykbaar in 1793 saam met Nederburgh na Batavia waar hulle ingrypende veranderinge aanbring en met groot moeilikheid te doen kry. Hy sterf aldaar op 7 Junie 1797.
Rudy Giuliani
Trump-regering
In 2019 het dit geblyk dat Giuliani, as 'n persoonlike regsverteenwoordiger vir president Trump, instrumenteel was om die Oekraïne se nuwe president, Volodymyr Zelenskyj, onder druk te plaas om die gedrag van Trump se politieke teenstander Joe Biden en sy seun Hunter te ondersoek. Hierdie kwessie het die Amerikaanse Huis van Verteenwoordigers laat in die loop van 2019 aangespoor om strafregtelike verrigtinge teen president Trump in te stel weens die misbruik van sy magsposisie. Die Demokrate wou Giuliani as 'n getuie hoor tydens die proses van beskuldiging wat op 21 Januarie 2020 in die Senaat begin het, maar dit is deur die Withuis en die Republikeinse meerderheid in die Senaat geblokkeer.
Mars-kruisende kleinplaneet
’n Mars-kruisende kleinplaneet, of Mars-kruiser, is ’n asteroïde waarvan die wentelbaan dié van Mars kruis. Die bekende Mars-kruisers word hieronder genoem. Hulle sluit die twee Mars-trojane 5261 Eureka en (101429) 1998 VF31 in.
Nicolaas Havenga
Ná die politiek
Ná sy bedanking uit die politiek word hy 'n direkteur van Barclays Bank, D.C.O., waarmee die ou Nasionale Bank van die Oranje-Vrystaat, gestig deur president Jan Brand in 1877, saamgesmelt het. Eredoktorsgrade is aan hom toegeken deur die Universiteit van Cambridge in 1937 en die Universiteit van die Oranje-Vrystaat in 1951.
Mars-kruisende kleinplaneet
Baie databasisse lys net asteroïdes met ’n perihelium groter as 1,3 AE as Mars-kruisers. ’n Asteroïde met ’n kleiner perihelium is bekend as ’n Aardskeerder of -kruiser, hoewel dit die wentelbaan van Mars sowel as dié van die Aarde kruis (of amper kruis). Al dié voorwerpe word hieronder genoem. ’n Mars-skeerder is ’n voorwerp met ’n perihelium kleiner as die afelium van Mars (1,67 AE), maar groter as Mars se perihelium (1,38 AE).
Nicolaas Havenga
Sy bydrae
As politikus en staatsfinansier was Havenga bekend om sy standvastigheid, sy instinktiewe vermoë om die wesenlike raak te sien en sy weldeurdagte konserwatisme. Toe hy minister van finansies word, was daar 'n begrotingstekort, maar hy het dit gou uitgewis. Tydens die Groot Depressie van 1931 tot 1933 het hy weer begrotingstekorte in die gesig gestaar, maar hy het nie gehuiwer om ingrypende en ongewilde stappe te doen om die Unie se geldelike toestand te verbeter nie. Tydens sy 22 jaar as minister van finansies kon hy, op enkele uitsonderings na, altyd 'n oorskot toon, soms aansienlik. Dit het hy gebruik om die land se kapitale posisie te versterk.
In 1925 het hy tegelykertyd twee groot take onderneem: die invoer van 'n beskermingsbeleid vir die nywerheid en 'n nuwe stelsel vir finansiële verhoudinge tussen die provinsies en sentrale regering. Ná sy dood het Strijdom van hom gesê: "Die groot nywerheidsontwikkeling wat ons vandag in Suid-Afrika geniet kan beskou word as 'n monument wat altyd daar sal wees om ons aan hom te herinner." In 1926 het hy 'n fonds begin om die staatskuld binne 40 jaar te delg. Deur gereeld geldoorskotte in die fonds te stort, kon hy egter dié doel feitlik heeltemal bereik toe hy 13 jaar later in 1939 bedank. Tydens dié tydperk het hy ook die skuld op die staatspensioenfondse grootliks verminder.
Mars-kruisende kleinplaneet
Trojane
'L4 (leidende wolk''):
Nicolaas Havenga
Sy bydrae
Saam met F.W. Beyers het Havenga 'n groot rol in die grondlegging van Suid-Afrika se staalbedryf gespeel. In 1931 tot 1932 was hy 'n sterk teenstander van die beweging om afstand van die goudstandaard te doen. Vir hom was dit 'n beginselsaak dat 'n land nie moes weier om sy skuld te delg as hy daartoe in staat was nie. Daarom het hy dan ook oorlogskuld aan die Verenigde Koninkryk terugbetaal toe daar baie ander lande voordeel getrek het uit 'n moratorium wat later tot die afskryf van hul skuld gelei het.
Johan Isaac Rhenius
Johannes Isaac Rhenius (Kaapstad omstreeks September 1750 - 1808) was 'n amptenaar van die Verenigde Oos-Indiese Kompanjie aan die Kaap en waarnemende goewerneur.
Mars-kruisende kleinplaneet
Trojane
'L5 (volgende wolk''):
Rudy Giuliani
Trump-regering
Na die VSA presidentsverkiesing van 3 November 2020, het president Trump Giuliani opdrag gegee om die span prokureurs te lei om die verkiesingsuitslae in die State waarin Joe Biden as wenner verklaar is, uit te daag in die howe. Gedurende die tyd het hy covid-19 opgedoen en is hy op 7 Desember in die hospitaal opgeneem.
Mars-kruisende kleinplaneet
Trojane
Kandidate
Rudy Giuliani
Trump-regering
Op 6 Januarie 2021 was Giuliani een van die sprekers tydens 'n betoging deur Trump-ondersteuners in Washington. Hy het onder andere versoek vir "'n verhoor deur 'n geveg." Kort daarna is die Capitol deur die skare bestorm. Die balievereniging in New York het hierna honderde klagtes teen hom ontvang. Hulle ondersoek nou of sy Giuliani as lid moet van die rol moet skrap.
Johan Isaac Rhenius
Rhedius is op 4 Oktober 1750 aan die Kaap gedoop en in 1786 aangestel as sekunde. Toe goewerneur Van de Graaff in 1791 die Kaap verlaat, neem Rhenius tydelik waar tot en met die koms van kommissarisse-generaal Nederburgh en Frijkenius. Hy beklee weer die amp van sekunde, ook onder kommissaris-generaal Sluysken, wat veronderstel was om waar te neem tot die VOC 'n nuwe goewerneur kon stuur, maar in 1795 beset Brittanje die Kaap die eerste keer. Onder die Britse bewind bly Rhenius in die regering aan as belastinggaarder en tesourier.
Randse stadion
Die Randse stadion is 'n stadion in Rosettenville, 'n voorstad van Johannesburg, in Gauteng, Suid-Afrika. Die stadion is aanvanklik in 1951 geopen, maar is in 2006 gesloop, oorgebou en in 2008 heropen. Dit bied sitplek vir 30 000 toeskouers.
Die oorspronklike stadion is tussen 1949 en 1951 teen 'n koste van £ 60 000 opgerig. Dit kon destyds 15 000 toeskouers huisves. Met verloop van tyd is uitgebreide opknappingswerk uitgevoer. Die eerste hiervan was die toevoeging van fasiliteite tussen 1964 en 1965, en die tweede in 1976, waartydens spreiligte geïnstalleer is. Teen 2006 was die stadion egter verouderd en is besluit dat dit gesloop sou word. Die stadion is daarna oorgebou en in Augustus 2008 heropen. Die ou telbord is egter om historiese redes behou.
Nicolaas Havenga
Sy bydrae
Havenga het deelgeneem aan drie Ryks- en Statebondskonferensies, aan die Ottawa-konferensie van 1932 en die Wêreld- Ekonomiese Konferensie van 1933, asook aan 'n aantal jaarvergaderings van die Wêreldbank en Monetêre Fonds. Sy nederigheid, matigheid en realistiese beskouing is deur sy kollegas op dié konferensies hoog op prys gestel.
Johan Isaac Rhenius
In 1803 neem die Bataafse Republiek die Kaap oor, maar Rhenius bly steeds in die staatsdiens. Drie jaar later, ná die tweede Britse besetting, word hy aangestel as kommissaris-politiek van die kerk. Hy sterf twee jaar later aan die Kaap.
Nicolaas Havenga
Sy bydrae
In 1946 het Havenga hom bereid verklaar om £50 jaarliks aan die Suid-Afrikaanse Akademie vir Wetenskap en Kuns te skenk vir as prys vir ’n kandidaat vir oorspronklike navorsing op natuurwetenskaplike en/of tegniese gebied. Na sy dood het hy R4000 aan die Akademie bemaak vir hierdie doel.
Persoonlike lewe
Havenga was twee keer getroud: in 1907 met Elisabeth Benyon Sanders (1884–1917) en in 1919 met haar suster, Olive Sanders. Hy het geen kinders gehad nie.
Zwickau
Zwickau (Wes-Saksies: Zwigge) is 'n Duitse stad in die suidweste van die deelstaat Sakse en 'n sentrum in die Metropolitaanse gebied van Sentraal-Duitsland. Zwickau is aan die Zwickauer Mulde-rivier geleë en vorm in administratiewe opsig 'n selfregerende munisipaliteit.
Zwickau is veral bekend as Automobil- und Robert-Schumann-Stadt en is die wieg van die motorbedryf in Sakse. Die stad het 'n meer as honderdjarige tradisie, wat begin het met die stigting van die Horch- en Audi-werke. In die Duitse Demokratiese Republiek het die Auto Union en Sachsenring die produksie aangehou, wat veral bekend is vir die Trabant. Ná die Duitse hereniging in 1990 het Volkswagen die Volkswagen Sachsen GmbH gestig.
Die in 2004 gestigte August-Horch-museum en die Westsächsische Hochschule Zwickau is die bekendste kultuur- en onderwysinstellings in die stad.
Eier (biologie)
'n Eier is waarin die sigoot van sommige diere, wat nie aan lewendige babas geboorte gee nie, geleë is
Sommige diere, veral soogdiere, behou die sigoot binne hul lywe waar dit sal groei totdat dit gereed is om gebore te word. Sommige diere behou nie die sigoot in hul lyf nie, maar lê 'n eier waarin die sigoot is. Die eier voed en beskerm die embrio. Wanneer die baba uiteindelik gereed is, sal dit vanuit die eier ontwaak.
Diere wat eiers lê, sluit in visse, reptiele, amfibieë, en voëls. Monotremata is die enigste soogdiere wat eiers lê. Die meeste insekte en arachnides lê ook eiers.
Die volstruis is tans die dier wat die grootste eiers lê en die kolibri (Engels:Hummingbird) die kleinste van die voëleiers, teen 'n halwe gram. Die 1,5 kg (3,3 pond) volstruiseier is tans die grootste bekend, alhoewel die uitgestorwe Aepyornis en sommige dinosaurusse groter eiers gelê het.
Die eiers van sommige reptiele asook meeste visse is heelwat kleiner, en dié van insekte en ander ongewerweldes selfs mikroskopies klein.
Die eiers van die meeste voëls kan algemeen as voedsel geëet word.
Sebastiaan Cornelis Nederburgh
Sebastiaan Cornelis Nederburgh (Den Haag, 7 Maart 1762 tot Den Haag, 3 Augustus 1811 was 'n kommissaris-generaal van die Verenigde Oos-Indiese Kompanjie (VOC).
Hy skryf hom in 1777 as student in aan die Universiteit van Leiden en promoveer vyf jaar later in die regte. In 1785 word hy aangestel as advokaat in die Raad van State in die State-generaal en twee jaar later as eerste advokaat van die VOC, waardeur hy ontwerper van al die Kompanjie se uitgaande stukke en ook sy verteenwoordiger in die State-generaal word. Dié liggaam gee hom in 1787 opdrag om saam met Simon Hendrik Frijkenius streng ondersoek in te stel na die sake van die Kompanjie aan die Kaap en in die Ooste en al die nodige te doen om die toestand te verbeter. Aan die Kaap onderdruk die twee kommissarisse-generaal die sluikhandel, stel 'n nuwe belasting in en rig die Bank van Lening op.
1987
Die jaar 1987 was 'n gewone jaar wat volgens die Gregoriaanse kalender op 'n Donderdag begin het. Dit was die 87ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad.
Amphibleptula madrepora
Amphibleptula madrepora is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Amphibleptula en tot die familie Scleritodermidae. Die wetenskaplike naam van die spesie is die eerste keer geldig gepubliseer in 1879 deur Schmidt.
Amphilectus americanus
Amphilectus americanus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Amphilectus en tot die familie Esperiopsidae. Die wetenskaplike naam van die spesie is die eerste keer geldig gepubliseer in 1887 deur Ridley & Dendy.
Alan Reed
Alan Reed (20 Augustus 1907 – 14 Junie 1977) was 'n Amerikaanse akteur. Hy was bekend vir sy rolle in die rolprente The Postman Always Rings Twice (1946), Lady and the Tramp (1955), en Breakfast at Tiffany's (1961), en in die televisiereeks The Flintstones (1960).
Lulu Pinkus
Lulu Pinkus is 'n Australiese aktrise, vervaardiger, en skryfster. Sy is bekend vir haar rolle in die rolprente Mad Max (1979), Thirst (1979), Reckless Kelly (1993), en Mr. Accident (2000).
Brilvylvis
Die Brilvylvis (Cantherhines fronticinctus) is 'n vis wat wydverspreid voorkom in die westelike Stille Oseaan, die Indiese Oseaan en ook aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Spectacled filefish.
Identifikasie
Die vis leef in aflandige koraal- en rotsriwwe in water wat 5 tot 40 m diep is. Hulle verkies areas waar alge volop is. Hulle is alleenlopers, sku en bly altyd naby hulle skuilings. Die vis vreet 'n verskeidenheid bodem ongewerweldes. Eksemplare van die spesie is skaars.
Thaba-Tseka
Thaba-Tseka is 'n dorpie in Lesotho en is die kampdorp (hoofstad) van die land se Thaba-Tseka-distrik. Dit het 'n bevolking van ongeveer 15 248 mense (2016-sensus).
Infrastruktuur
In Thaba-Tseka kan winkelgeriewe, 'n bank, 'n poskantoor, verskeie institute van hulporganisasies asook 'n hospitaal gevind word.
Stalag Luft III
Die kamp was geleë in Sagan, Duitsland - tans staan die plek bekend as Żagań en is nou deel van Pole.
Kamplewe 1942-44
Die Duitse magte het 'n praktyk gevolg waarvolgens die verskillende militêre takke verantwoordelik was vir al die krygsgevangenes van dieselfde takke. Om hierdie rede het die Luftwaffe normaalweg die verantwoordelik gehad vir enige Gealieerde lugbemanning wat gevange geneem is. In 'n paar gevalle, is ander nie-lugmagpersoneel ook aangehou by die Stalag Luft III.
Stammlager Luft (letterlik "Hoofkamp, Lug") was die Luftwaffe se naam vir 'n krygsgevangenekamp. Terwyl die kamp aanvanklik net krygsgevangenes wat offisiere was aangehou het, was dit nie bekend onder die gewone benaming vir sulke kampe – Offizier Lager of Oflag nie. Latere kampuitbreidings het ook voorsiening gemaak vir onderoffisiere.
Die Duitse wagte is deur die gevangenes "Goons" genoem, en was, onbewus van die Geallieerde konnotasie, gewillig om die bynaam te aanvaar nadat hulle vertel is dit staan vir "German Officer Or Non-Com". Die wagte is oral waar hulle beweeg het deur gevangenes dopgehou en selfs gevolg, en 'n uitgebreide stelsel van seine is gebruik om mekaar te waarsku van hul posisie. Die wagte se bewegings is ook noukeurig aangeteken in 'n logboek op 'n rotasiebasis gehou deur Geallieerde offisiere, die sg. "Duty Pilot".
Ontwerpeienskappe van die kamp
Die gevangenekamp het 'n aantal ontwerpeienskappe gehad wat ontsnapping uiters moeilik gemaak het. Die grawe van ontsnappingstonnels, in die besonder, was ontmoedig weens verskeie faktore: die kaserne behuising van die gevangenes was ongeveer 60 cm bokant die grond gebou, om dit makliker vir die wagte te maak om tonnelgrawery op te spoor; die kamp is gebou op grond wat 'n baie sanderige ondergrond het; die oppervlaksand was heldergeel, so dit kon maklik gesien word as iemand donkergrys sand, soos gevind onder die bogrond, rondstrooi oor die perseel, of selfs net daarvan op hul klere het. Die los sand het ook die strukturele integriteit van enige tonnel baie swak gemaak. 'n Derde verdediging teen tonnelgrawery was die plasing van seismograafmikrofone op die omtrek van die kamp, waarvan verwag is om enige klanke van grawewerk op te spoor.
Beplanning
Bushell het daarop aangedring dat drie tonnels gegrawe moes word, ingeval een deur die Duitsers ontdek sou word. Lugkommandeur Herbert Massey, as senior Britse offisier, het self die ontsnappingspoging goedgekeur.
Mike Winkelmann
Mike Winkelmann (gebore 20 Junie 1981), bekend as Beeple of Beeple Crap, is 'n digitale kunstenaar, grafiese ontwerper en animator wat alom bekend is vir die gebruik van verskillende mediums in die skep van komiese, fantasmagoriese werke wat politieke, sosiale kommentaar lewer terwyl popkultuurfigure as verwysings gebruik word, onder meer in sy Everydays-reeks. Everydays: The First 5000 Days, 'n collage van beelde uit die genoemde reeks is op 11 Maart 2021 vir VS$ 69,34 miljoen verkoop, wat dit die derde duurste kunswerk van 'n lewende kunstenaar maak. Dit is die eerste suiwer nieverwisselbare item wat deur Christie's afslaers verkoop word. Winkelmann, gebaseer in Charleston, San Francisco, het aanvanklik erkenning gekry deur talle VJ-video's verniet deur die Creative Commons-lisensie aan te bied, wat daartoe gelei het dat hy werk as vryskutkunstenaar gekry het om animasie en grafika vir musiekvideo's en optredes te skep; waaronder MTV, VMA en die Super Bowl. Winkelmann het werke vir baie bekendes geskep soos Avicii, Childish Gambino, Ariana Grande en meer. Sowel as vir handelsmerke naamlik onder andere Apple, Louis Vuitton en Nike.
Stalag Luft III
Tom, Dick en Harry
Die een tonnel, Tom, is begin in 'n donker hoekie in een van die kampgeboue, Dick in een van die waskamers en Harry onder 'n stoof. Daagliks het dertig man sowat 2,5 m gegrawe. Die houtplankies van hulle beddens is gebruik om die tonnelmure te stut. Grawe en ventilasiepompe is geskep uit melkblikkies wat die Rooi Kruis by die kamp afgelewer het. Kerse is gegiet uit die vetlagie op die sop wat saans vir aandete gegee is.
Mike Winkelmann
Winkelmann se werk wissel van kommersiële werk, albumkuns, kortfilms, VR (skynwerklikheid) en AR (toegevoegde werklikheid)-werke. Hy oefen en ontwikkel sy artistieke vaardighede deur elke dag 'n kunswerk te voltooi, bekend as sy Everydays-reeks en plaas dit elke dag op sosiale media. Hierdie roetine en aksie het aan hom baie erkenning verleen, waar handelsmerke soos Louis Vuitton gevra het om sy werke te gebruik.
Deur van sy werke uit sy reeks "Everydays" in Desember 2020 aanlyn op te veil, het dit vir altesaam VS$ 3,5 miljoen verkoop. Daarna het Winkelmann 'n versameling saamgestel van die eerste vyfduisend illustrasies wat hy vir sy Everydays voltooi het, getiteld Everydays: The First 5000 Days. Hierdie versameling is die eerste kuns wat op NVI (nieverwisselbare items) gebaseer is, wat van 24 Februarie tot 11 Maart 2021 by Christie's se veilingshuis opgeveil was.
Stalag Luft III
Tom, Dick en Harry
Een van die grootste uitdagings was om van die grond ontslae te raak wat uit die tonnels gegrawe is. Die Suid-Afrikaners, lt. Johannes Gouws, Rupert Stevens en Clement McCarr het met 'n plan vorendag gekom. Hulle het kouse aan die binnekant van die gevangenes se broekspype vasgewerk. Toutjies is aan dié kouse vasgebind wat die gevangenes ongesiens kon vashou. Tydens die grawery is die kouse met grond gevul en later terwyl die gevangenes deur die kamp stap, is die toutjies getrek om die grond ongesiens oor die kampterrein uit te skud.
Die gevangenes het daarin geslaag om Duitse loonboekies te vervals sodat die ontsnaptes daarmee die grens sou kon oorsteek. Ander gevangenes het Duitse gewere uit hout gesny en met potlood en skoenwaks gekleur.
Tom is in Augustus 1943 deur die Duitse bewaarders ontdek en vernietig. Die manne het later ophou werk aan Dick. Harry is twee weke voor die beplande ontsnappingsdag van 24 Maart 1944 voltooi. Meer as 500 man het byna 18 maande lank aan die tonnel beplan en gewerk. Die eindproduk was 100 m lank, 61 cm2 groot en 3 m onder die grond.
Die Duitse bewaarders het 'n sloot gegraaf en luisterapparate daarin geplaas. Dié apparate moes enige geluide veroorsaak deur die grouwerk van gevangenes opvang. Dit het egter nie gehelp nie omrede hulle sloot net 2 m diep was.
Die ontsnapping
Bushell het aanvanklik beplan dat 200 gevangenes moes ontsnap deur die tonnel. Slegs 76 het daarin geslaag om op 24 en 25 Maart deur die tonnel te ontsnap. Bushell was die eerste en daarna het die ander gevolg in rangvolgorde. Slegs drie van die ontsnaptes het veiligheid bereik, 'n Nederlander en twee Noorweërs. Slegs drie-en-twintig van die ontsnaptes wat gevang is, is weer in krygsgevangekampe geplaas en die ander 50 is deur die Gestapo vermoor - in opdrag van Adolf Hitler.
Beide die twee Suid-Afrikaners, Gouws en Stevens asook Roger Bushell was deel van die vermoordes. Les Brodrick, ook 'n Suid-Afrikaner, was die 52ste persoon om uit die tonnel te klim. Hy word egter dieselfde nag gevang maar word nie tereggestel nie.
2014 Kanadese Grand Prix
Die 2014 Formule Een Kanadese Grand Prix is op 7 Junie 2014 op die Gilles Villeneuve-renbaan in Montreal, Kanada gehou. Dit was die sewende wedren van die kampioenskapseisoen en is deur Daniel Ricciardo in sy Red Bull-Renault gewen.
Alfred Milner
Lord Alfred Milner (Bonn, 23 Maart 1852 – Slurry Court, 13 Mei 1925) was goewerneur van die Kaapkolonie en lid van die Britse kabinet.
Herkoms
Milner is in die latere Duitse hoofstad Bonn gebore en was deels van Duitse herkoms. Hy studeer aan die Universiteit van Oxford vanaf 1872 en skryf in 1884 artikels vir die Pall Mall Gazette en doen sekretariële werk vir G.J. Goschen, Britse Liberale politikus en finansier. In 1889 stel die Britse regering hom aan as ondersekretaris in die Egiptiese departement van finansies.
Na Suid-Afrika
Hy onderskei hom as buitengewoon bekwame administrateur en word in aangestel as goewerneur van die Kaapkolonie vanaf April 1897. Hy knoop onderhandelinge met president Paul Kruger aan wat daarop gemik was om die uitbreek van die Tweede Vryheidsoorlog te voorkom. In 1898 gee hy sy steun aan lord Chamberlain, koloniale sekretaris, in sy uitlatinge oor die binnelandse aangeleenthede van die Zuid-Afrikaansche Republiek en waarsku in dieselfde jaar op 'n kongres van die Afrikanerbond dat die Britse Ryk hom nie sou laat verdring uit sy oorheersende posisie in Suider-Afrika nie. Hy vertrek in November na Engeland vir samesprekings met Chamberlain.
Tweede Vryheidsoorlog
In Februarie 1899 keer hy na Suid-Afrika terug en rig op 28 Maart 'n klagskrif aan Chamberlain met die hoop dat die Uitlanders se griewe in Engeland gepubliseer sou word. Sy onverbiddelike houding lei op 31 Mei in Bloemfontein tydens die Bloemfontein-konferensie daartoe dat samesprekings met Kruger oor die stemregvraagstuk op 'n dooiepunt uitloop.
In 1901 word Milner aangestel as goewerneur van albei Boere-republieke. Net mooi drie jaar ná die Bloemfonteinse onderhandelinge, weer op 31 Mei, beraadslaag Milner en lord Kitchener op Vereeniging met Boere-afgevaardigdes en sluit vrede bekend as die Vrede van Vereeniging.
Na die oorlog
Hy het later die gramskap van die Afrikaans-Hollandse bevolking op die hals gehaal toe hy erken het dat hy Engelse nedersetters wou invoer om die mag van die Afrikaner te breek. Sy verengelsingsbeleid het ook tot groot ontevredenheid gelei, veral in die nuutgevonde Transvaal en Oranjerivier-kolonie, waar dit aanleiding gee tot die stigting van privaat Hollandse skole, die sogenaamde Christelik-nasionale onderwysskole (CNO). Milner het terselfdertyd gratis onderwys in Engels oral in Suid-Afrika bevorder. Hy het egter wel die staatsdiens verbeter en doeltreffende staatsdepartemente opgerig.
Latere politieke loopbaan
Toe hy in 1905 na Engeland terugkeer, was baie van die oorlogskade herstel. In 1916, tydens die Eerste Wêreldoorlog, word hy lid van David Lloyd George se oorlogskabinet en in 1918 minister van oorlog en later minister van kolonies. Nadat hy in 1919 hoofsaaklik verantwoordelik was vir die daarstel van Brittanje se nuwe departement van gesondheid, tree hy in 1921 uit die politieke lewe en besoek Suid-Afrika vir oulaas in 1924. Hy sterf die volgende jaar op 13 Mei in Engeland.
John Daneel
duimnael|regs|180px|Ds. John Daneel, omstreeks 1916.
Ds. Johannes Wynand (John) Daneel (Heidelberg, Kaap, 19 September 1865 – Kaapstad, 16 Julie 1940) was ’n sendeling van die Nederduitse Gereformeerde Kerk in die Soutpansberg.
Herkoms en opleiding
duimnael|links|300px|Ds. Alexander Daneel en sy gesin met vakansie aan die strand by Witsand in 1880. Die naam White Sands word reeds in 1867 aangetref, maar ds. Daneel en sy gesin het eers omstreeks 1880 hul vakansies hier begin deurbring. Tussen die ou riethuisies en tente van die "strand gasten" het ds. Daneel die eerste huis gebou en baie dekades daarna het dit nog as die Ou Pastorie bekendgestaan.
John Daneel was een van die 12 kinders (nege seuns en drie dogters) van ds. Alexander Daneel en sy vrou, Margaretha Johanna Louw, die dogter van Johannes Wynand Louw van Babylons Toren, Paarl. Ds. Daneel was van 1862 tot 1899 die eerste leraar van die NG gemeente Heidelberg, Kaap. Ds. Alexander Daneel se ander seun wat predikant geword het, was ds. Marthinus Daneel.
duimnael|regs|300px|Stellenbosch se rugbyrekords van die vroeë dae is ongelukkig onvolledig, maar blykbaar het ds. John Daneel van 1887 tot '88 vir die eerste rugbyspan gespeel. Hier is 'n foto wat geneem is van die Matiesspan en hul teenstanders, die Villagers, in die wedstryd om die Groot Uitdaagbeker gespeel te Stellenbosch. Daneel sit blykbaar heel regs voor.
Bediening in moederkerk
Ná sy studie aan die Kweekskool op Stellenbosch (1886–'89), waar hy vir Maties se eerste rugbyspan gespeel het, nes sy broer Marthinus enkele jare later, word John Daneel as predikant van die NG Kerk toegelaat. Hy staan op Umtata in die bediening tot hy op 3 Julie 1890 hulpleraar van Fauresmith word, met Jagersfontein as standplaas.
Sendeling
Op 26 Oktober 1891 word hy op sy geboortedorp na die sendingveld afgevaardig en hy vertrek in Januarie 1892 na Soutpansberg, waar hy in April aankom. Sy eerste werkkring is by Molepo, naby Pietersburg. Op 12 Oktober 1893 trou hy met Engela Hofmeyr (1 Augustus 1874 – 23 Julie 1905), die enigste dogter van eerw. Stephanus Hofmeyr, en in 1898 verhuis hy na Kranspoort om sy bejaarde skoonvader te gaan help.
Ná Hofmeyr se dood in 1905 bly John Daneel sendeling op Kranspoort. Pligsgetrou en steeds opgeruimd, verrig hy sy werk deur die jare heen met groot inspanning en opoffering. Met die ossewa, donkie- of perdekar besoek hy gereeld al die buiteposte in die uitgestrekte gebied. Toe hy in Soutpansberg kom, was daar een gemeente met 400 lidmate; aan die einde van sy dienstyd was daar drie gemeentes met oor die 4 000 lidmate. Daneel was ook prakties aangelê en die kerk- en skoolgebou op Messina en die woning op Buysdorp is voorbeelde van sy knaphandigheid. By die stigting in 1932 van die NG Sendingkerk van Transvaal word hy as assessor van die Sinode gekies. Hy tree in 1935 op sewentigjarige leeftyd af en gaan in die Kaap op Kleinmond woon.
Gesinslewe
duimnael|regs|180px|Ds. Daneel se eerste vrou, Engela Hofmeyr, was die enigste dogter van eerw. [[Stephanus Hofmeyr.]] Daneel het op 8 September 1912 getrou met Johanna Frederika de Vos (8 Augustus 1876 – 9 November 1918) van die normaalkollege, Heidelberg, Transvaal. Sy derde huwelik (18 Junie 1921) was met Elise Marie de Villiers, die dogter van ds. W.P. de Villiers. Daar was drie seuns en 'n dogter uit die eerste huwelik en 'n seun en 'n dogter uit die tweede huwelik. Ds. Daneel is op Stellenbosch begrawe.
John Molteno
Sir John Charles Molteno (Londen, 5 Junie 1814 – Kaapstad, 1 September 1886) was soldaat, sakeman, voorstander van verantwoordelike regering en die eerste Kaapse eerste minister.
Vroeë jare
Molteno is in Londen gebore as lid van 'n groot Anglo-Italiaanse gesin en emigreer na die Kaap in 1831 in die ouderdom van 17, waar hy werk as assistent in die Suid-Afrikaanse Openbare Biblioteek in Kaapstad. Op 23 begin hy sy eerste handelsmaatskappy, Molteno & Co., wat wyn, wol en aalwyne na Mauritius en die Wes-Indiese Eilande uitgevoer en mettertyd op talle plekke in die kolonie takke oopgemaak het.
Later het hy sy maatskappy verkoop en talle plase in die distrik Beaufort-Wes gekoop, waar hy met welslae met merinoskape begin boer en die Nelspoort-landgoed geskep het. Hier vestig hy hom in 1843. Hy het ook die eerste bank op die dorp, Alport & Co., opgerig. Nadat sy eerste vrou en kind tydens die bevalling oorlede is, het hy in 1846 na die Oos-Kaapse grens gegaan waar hy in die Oorlog van die Byl (Sewende Grensoorlog) veg. Ten tyde van sy tweede huwelik in die dekade na 1860 het die Kaapse ekonomie in 'n resessie verkeer. Molteno verhuis terug na Kaapstad waar hy die landgoed Claremont House koop, in wat vandag die voorstad Claremont is.
Politieke loopbaan
Molteno is reeds in 1854 tot die Kaapkolonie se wetgewende vergadering verkies as lid vir Beaufort-Wes. Dié amp het hy veral gebruik om hom te beywer vir verantwoordelike regering vir die kolonie. Sy ervaring in die grensoorlog het hom 'n weersin gegee in wat hy beskou het as die onbevoegdheid van koloniale regering in Suider-Afrika en hom 'n lewenslange voorstander van doeltreffende plaaslike regering gemaak.
Molteno se eerste taak was om die kolonie se finansies reg te ruk. Die nuutgevonde inkomste uit die diamant- en volstruisbedryf het hy gebruik om die Kaap se opgehoopte skuld te delg en het groot belê in infrastruktuur, waaronder die telegraafstelsel en 'n ambisieuse spoorwegprojek. Hy het ook die landboubedryf help herleef en was die grondlegger van wydlopende besproeiingstelsel. Namate uitvoer toegeneem het, het die Kaapse ekonomie herstel sodat daar 'n redelike oorskot op die begroting was aan die einde van sy ampstermyn. Hy was regeringshoof tydens die Negende Grensoorlog in 1877, 'n sterk teenstander van verdeeldheid in die kolonie en het baie moeite gedoen om die verdeeldheid tussen die Westelike en Oostelike Provinsie te oorbrug. Ook het hy teenstanders se voorstelle gekeer om die gewapende magte van die Kaap op rassegrondslag te skei. Tydens sy bewind is die Universiteit van die Kaap die Goeie Hoop gestig, wat mettertyd ontwikkel het tot die hedendaagse Unisa, asook die Victoria-kollege, voorloper van die Stellenbosse universiteit.
Molteno se administrasie het deurgaans sterk teenkanting teen imperiale inmenging in die Kaap se aangeleenthede gebied. Hy het byvoorbeeld in 1875 geweier om aan die Britse minister van kolonies lord Carnarvon, se konferensie oor die federasie van verskeie Suider-Afrikaanse kolonies by te woon, vanweë die minister se taktlose optrede. Carnarvon het minister geword ná 'n bewindsverandering in Londen wat gelei het tot 'n sterk pro-imperiale beweging wat 'n federasie of konfederasie op suidelike Afrika wou afdwing. Die Kaapse regering het gereken so 'n beweging moes vanuit die subkontinent self kom en het die imperiale regering se voorskriftelike ingesteldheid onwrikbaar teengestaan.
In 1876 het Molteno wel Engeland besoek, maar weer geweier om 'n konferensie oor federasie by te woon. Uiteindelik het hy teësinnig tot inlywing van Griekwaland-Wes by die Kaapkolonie ingestem. Van 1877 tot 1878 voer hy 'n langdurige stryd met sir Henry Bartle Frere, goewerneur, oor sy diktatoriale optrede ten opsigte van federasie en die militêre leiding. Frere is aangestel in die plek van goewerneur Henry Barkly, wat afgedank is deur die Koloniale Kantoor. Die nuwe goewerneur het die Kaapse kabinet op 3 Februarie 1878 verdaag, die einde van Molteno se premierskap omdat hy, ondanks herhaalde uitnodigings, volstrek geweier het om weer dié amp te beklee. Vanweë Frere se gebrekkige kennis van die Suider-Afrikaanse omstandighede het die poging om 'n federasie daar te stel, heeltemal skipbreuk gely en volg 'n reeks oorloë, waaronder die Anglo-Zoeloe-oorlog en die Eerste Vryheidsoorlog. Frere is in 1880 na Londen ontbied om aanklagte van wanbestuur in die gesig te staar.
Nalatenskap
Die stelsel van verantwoordelike regering soos dit onder Molteno ingevoer en gehandhaaf is, het universele stemreg gewaarborg, ingevolge waarvan alle mans, mits hulle aan sekere kwalifikasies voldoen het, kon stem. Dit was in skrille teenstelling met die ander Suider-Afrikaanse kolonies en state en sou in die een of ander vorm voortleef tot die Nasionale Party in die dekade ná 1950 ná 'n lang stryd die bruin kiesers van die gemeenskaplike kieserslys in Kaapland verwyder het (sien Kleurlingstemregvraagstuk).
Laaste jare
Molteno het uit die openbare lewe bedank. Koningin Victoria het hom in 1882 tot ridder geslaan. Die "Leeu van Beaufort" is op 1 September 1886 in Claremont oorlede en daar begrawe.
Been (ledemaat)
duimnael|200px|Menslike vroulike bene.
'n Been is 'n ledemaat wat gebruik word om goed, meestal die lyf van 'n organisme, te ondersteun of op te hou. Voëls en mense het twee bene. Sommige voorwerpe, soos tafels en stoele, het ook bene om hulle op te hou.
Diere het gewoonlik twee of vier bene (vertebrate, wat diere is met rugwerwels). Sommige diere het ses, agt of twaalf bene, byvoorbeeld arthropodas soos insekte en spinnekoppe. Honderd- en duisendpote het baie meer bene, maar nie presies 'n honderd of 'n duisend soos hul name sou aandui nie. Mense het twee bene, aangevul deur voete.
Bipedaal verwys na diere met twee bene, en 'n kwadrupedaal is 'n dier met vier bene.